b"\n_START_ARTICLE_\nMasiv Termit\n_START_SECTION_\nLega in zna\xc4\x8dilnosti\n_START_PARAGRAPH_\nMasiv Termit se nahaja v ob\xc4\x8dini Tesker v severovzhodni regiji Zinder. Geografsko je masiv Termit v zahodnem delu \xc4\x8cadske kotline. Tu Sahel prehaja v Saharo. Na severu in severovzhodu so velike pe\xc5\xa1\xc4\x8dene pu\xc5\xa1\xc4\x8dave Tenere in vzhodno zadaj pu\xc5\xa1\xc4\x8dava Tin-Toumma Velika Erg du Bilma. Na jugu se gore v dol\xc5\xbeini 200 km linearno raztezajo ob dolini Dilia de Lagane. Za ju\xc5\xbeni del pogorja so zna\xc4\x8dilne trdne formacije iz \xc4\x8drnega pe\xc5\xa1\xc4\x8denjaka. Na obmo\xc4\x8dju Gossololom na severu \xc5\xa1trlijo posamezni skalni vulkanski otoki iz oker peska.  V masivu Termit so koli\xc4\x8dine padavin manj kot 100 mm na leto. Suha sezona traja od novembra do maja, de\xc5\xbeevna sezona zahodnoafri\xc5\xa1kega monsuna traja od junija do septembra.\n_START_SECTION_\nPoseljenost\n_START_PARAGRAPH_\nMajhna populacija podro\xc4\x8dja Termita so predvsem nomadi, z naselji ljudi Toubou na severu in vzhodu, in \xc5\xa1e ve\xc4\x8d s Tuaregi in Diffa Arabci na zahodu. Severno od Zinder in Diffa regij obstaja nekaj stalnih naselij povezanih z razbrazdanimi cestami. Ob\xc4\x8dine v regiji so Termit Kaoboul v ju\xc5\xbenem centru in Kandil Bouzou na jugovzhodu. Sosednja naselja so Tasker, Abourak in Haltouma na jugozahodu; B\xc3\xa9la Hard\xc3\xa9 na jugovzhodu in Koussa Arma, Oyou Bezez\xc3\xa9 Denga in Agadem na vzhodnem obrobju. V ob\xc4\x8dinah na jugozahodnem robu \xc5\xbeivijo ve\xc4\x8dinoma Havsa, na jugovzhodu Kanuri. Veliko mesto Kanurijev je N'guigmi na jugovzhodu in Havsov pa Goure in Zinder na jugozahodu. _NEWLINE_V gorah so razpr\xc5\xa1ene poselitve etni\xc4\x8dne skupine Tubu. Tubu, ki \xc5\xbeivijo tukaj vzrejajo kamele in trgujejo s karavanami, ki potujejo mimo._NEWLINE_V masivu Termit so bila \xc5\xa1tevilna arheolo\xc5\xa1ka najdi\xc5\xa1\xc4\x8da, ki se nana\xc5\xa1ajo na zgodovino naselitve, ki sega v paleolitik. Med najdbami so mikroliti (\xc5\xa1ilo), kvarcitna orodja iz obdobja Acheul\xc3\xa9en (kultura starej\xc5\xa1ega paleolitika) in izdelana iz vulkanskih kamnin. Iz neolitika so talilne pe\xc4\x8di za kovine, grobnice in petroglifi.\n_START_SECTION_\nFavna in flora\n_START_PARAGRAPH_\nV masivu Termit \xc5\xbeivijo adaks antilope (Addax nasomaculatus) in dama gazele (Nanger dama uradno Gazella dama), ki jima grozi izumrtje. Dodano so \xc5\xa1e dorkas gazele (Gazella dorcas), fenek ali pu\xc5\xa1\xc4\x8davska lisica (Vulpes zerda), gepardi (Acinonyx jubatus), berberska ovca (Ammotragus lervia), \xc5\xa1akali, ptice in plazilci. \xc5\xa0e leta 1970 so bile prosto \xc5\xbeive\xc4\x8de \xc5\xbeivali v Termit v veliki meri nedotaknjene, zdaj pa so se populacije mo\xc4\x8dno upadla. Zlasti lov na ogro\xc5\xbeene \xc5\xbeivali izvajajo lovske dru\xc5\xbebe iz Dubaja in Libije. Od rastlinja v masivu Termit so akacije, drevesa zobna \xc5\xa1\xc4\x8detka (Salvadora persica), proso (Panicum miliaceum), vrsta ovsa (Danthonia), Indigofera (Indigo) in grm leptadenia pyrotechnica.\n_START_SECTION_\nEkolo\xc5\xa1ka za\xc5\xa1\xc4\x8dita\n_START_PARAGRAPH_\nDel masiva Termit je rezervat velik 700.000 hektarjev za\xc5\xa1\xc4\x8ditene favne, ustanovljen leta 1962, za za\xc5\xa1\xc4\x8dito ogro\xc5\xbeenih antilop in adaks populacije. _NEWLINE_Leta 2006 je vlada Nigra podala vlogo za ponoven sprejem na UNESCO-ov seznam svetovne dedi\xc5\xa1\xc4\x8dine.  Najve\xc4\x8dje za\xc5\xa1\xc4\x8diteno obmo\xc4\x8dje Afrike, Air and T\xc3\xa9n\xc3\xa9r\xc3\xa9 Natural Reserves, (7.736.000 ha), ki se nahaja v saharski pu\xc5\xa1\xc4\x8davi Tenere, je sestavljeno iz vulkanskih kamnin masa A\xc3\xafr in majhnega izoliranega sahelskega \xc5\xbeepa z edinstveno floro in favno. Naravni rezervat je bil na seznamu Unescove svetovne dedi\xc5\xa1\xc4\x8dine v nevarnosti v 1992, zaradi pove\xc4\x8danja voja\xc5\xa1kih konfliktov in jemanja \xc5\xa1estih talcev rezervnega osebja v februarju. Odstranitev iz tega seznama je bila leta 1999, vendar od leta 2011 ostaja njeno stali\xc5\xa1\xc4\x8de nespremenjeno."